EHF Euro 2018.
<s>Trinaesto europsko prvenstvo u rukometu održat će se od 12. do 28. siječnja 2018. godine u Hrvatskoj.</s><s>Na turniru će sudjelovati, kao i ranije, 16 reprezentacija, od kojih je njih 15 nastup izborilo preko kvalifikacija, dok je samo domaćin, Hrvatska, imala direktan plasman.</s><s>Turnir će se održati u ukupno četiri dvorane u četiri različita grada, s tim da će se posljednja faza turnira odigrati u Zagrebu.</s>

<s>Hrvatska je domaćinstvo dobila na 12.</s><s>Kongresu EHF-a održanom u Dublinu tokom 2014. godine.</s><s>Za organizaciju turnira još su se natjecale Norveška i Švedska, međutim kako su iste dobile zajedničko domaćinstvo (s Austrijom) EHF Eura 2020., Hrvatska je ostala kao jedini kandidat; bio je to drugi put da je Hrvatska organizirala EHF Euro, nakon turnira 2000. godine.</s><s>Turnir 2018. godine bit će posljednji sa 16 reprezentacija, s obzirom da je EHF dogovorio proširenje turnira na 24 reprezentacije od 2020. godine.</s>

<s>Prvak je po prvi puta u svojoj historiji postala Španjolska, koja je u finalu porazila Švedsku rezultatom 29:23; bilo je to peto finale za Španjolsku i njihova prva zlatna medalja, a isto tako i peto finale za Švedsku, koja je prvi puta izgubila i tako osvojila svoje prvo srebro.</s><s>Francuska, koja je bila statistički najbolja reprezentacija turnira, osvojila je broncu, porazivši Dansku rezultatom 32:29.</s><s>Najbolji strijelac turnira bio je češki kapetan Ondřej Zdráhala, s 55 golova, dok su najboljim igračem i najboljim golmanom proglašeni, redom, Jim Gottfridsson i Vincent Gérard.</s>

<s>Izbor domaćina</s>

<s>Kandidature za domaćinstvo Eura 2018. godine inicijalno su poslale tri zemlje – Hrvatska, Norveška i Švedska.</s><s>Sve tri zemlje već su ranije bili domaćini turnira; Hrvatska je to bila 2000. godine, Švedska dvije godine kasnije, a Norveška tokom 2006. godine.</s><s>I dok je Hrvatska predala kandidaturu samo za turnir 2018. godine, Norveška i Švedska su, uz Austriju i Dansku, predale kandidature i za turnir 2020. godine.</s>

<s>Odluka o domaćinstvu zakazana je za 12.</s><s>Kongres EHF-a, koji se 19. i 20. rujna 2014. godine održao u Dublinu.</s><s>Kako je izvršni odbor odlučio da će Norveška i Švedska, zajedno s Austrijom, biti domaćini EHF Eura 2020. godine, Hrvatska je efektivno ostala jedini kandidat za domaćinstvo turnira 2018. godine, što je potvrdio i izvršni odbor.</s>

<s>Dvorane</s>

<s>Završni turnir igrat će se ukupno u četiri grada, u dvoranama koje su bile izgrađene za Svjetsko prvenstvo 2009. godine.</s><s>Kao domaćini su određeni Zagreb, Split, Varaždin i Poreč, dok je kao potencijalna zamjena spominjan Osijek s dvoranom Gradski vrt.</s><s>Konačna lista gradova domaćina i dvorana u kojima će se igrati utakmice izgleda ovako:</s>

<s>Kvalifikacije</s>

<s>Ukupno 38 zemalja je pristupilo kvalifikacijskom procesu, koji se odvijao u dvije faze.</s><s>U prvoj fazi je sudjelovalo ukupno devet zemalja koje su po svom rangu najlošije na EHF-ovoj ljestvici.</s><s>Te su zemlje raspoređene u tri jakosne skupine i ždrijebane u tri skupine po tri reprezentacije, a svaka je reprezentacija međusobno igrala dva puta.</s><s>Iz tih su skupina dalje prolazile samo prvoplasirane momčadi, u ovom slučaju Belgija, Luksemburg i Rumunjska.</s>

<s>Te su tri reprezentacije odlazile u play-off fazu, gdje su se za prolaz borile protiv tri najlošije plasirane momčadi iz gornjeg dijela ždrijeba, odnosno Finskom, Izraelom i Turskom.</s><s>Nakon ždrijeba parova, odigrale su se dvije utakmice, a reprezentacija s ukupno boljim rezultatom iz te dvije utakmice je išla u drugu kvalifikacijsku fazu.</s><s>Play-off faza je zaključena 10. travnja 2016. godine, a u drugu fazu su išle Belgija, Finska i Rumunjska.</s>

<s>U drugoj fazi je sudjelovalo ukupno 28 reprezentacija, raspoređenih u četiri jakosne skupine, a ždrijebanih u sedam skupina po četiri reprezentacije.</s><s>U skupinama je svaka reprezentacija međusobno igrala dva puta, a dvije najbolje plasirane momčadi nakon svih odigranih utakmica izborile su nastup na Euru 2018. godine.</s><s>Njima se također pridružila i najbolje plasirana treća ekipa iz svih sedam skupina, što je u ovom slučaju bio Island.</s>

<s>Nastup na završnom turniru je, kroz kvalifikacije, izborilo ukupno 15 zemalja, a samo je Hrvatska, kao domaćin, bila direktno plasirana.</s><s>Sve ostale zemlje morale su svoj nastup izboriti kroz kvalifikacije.</s>

<s>Pregled momčadi i kvalifikacija</s>

<s>Kvalificirane momčadi</s>

<s>Legenda:</s>

<s>Ždrijeb</s>

<s>Šesnaest kvalificiranih momčadi raspoređeno je u četiri jakosne skupine, koje je EHF javno obznanio 19. lipnja 2017. godine, zajedno s procedurom ždrijebanja.</s><s>Sam ždrijeb održan je 23. lipnja 2017. godine u Zagrebu.</s><s>Jakosne skupine izgledale su ovako:</s>

<s>Suci</s>

<s>EHF je delegirao ukupno dvanaest sudačkih parova za Europsko prvenstvo, a isti su objavjeni 26. listopada 2017. godine:</s>

<s>Preliminarna faza</s>

<s>Šesnaest reprezentacija raspoređeno je u četiri skupine po četiri reprezentacije.</s><s>Tri najbolje reprezentacije iz svake skupine prolaze u drugi krug, prenoseći bodove koje su osvojili u međusobnim susretima, dok posljednjeplasirane reprezentacije iz svake skupine ispadaju s turnira.</s>

<s>Kriterij rangiranja</s>

<s>Ukoliko se u fazi po grupama dogodi da dvije ili više momčadi imaju jednak broj bodova nakon svih odigranih utakmicama, njihovo rangiranje odvijet će se prema sljedećem redoslijedu kriterija:
 broj bodova dobiven u međusobnim susretima
 gol razlika u međusobnim susretima
 broj golova postignut u međusobnim susretima (ako više od dvije ekipe imaju jednako bodova)
 gol razlika u svim utakmicama
 broj golova u svim utakmicama
 izvlačenje kuglica</s>

<s>Grupa A (Split)</s>

<s>Grupa B (Poreč)</s>

<s>Grupa C (Zagreb)</s>

<s>Grupa D (Varaždin)</s>

<s>Drugi krug</s>

<s>Grupa I (Zagreb)</s>

<s>Grupa II (Varaždin)</s>

<s>Faza na izbacivanje</s>

<s>Utakmica za 5./6. mjesto</s>

<s>Razigravanje za medalje</s>

<s>Polufinale</s>

<s>Utakmica za treće mjesto</s>

<s>Finale</s>

<s>Nagrade</s>

<s>Plasman</s>

<s>Individualna postignuća</s>

<s>Ostale informacije</s>

<s>Kontroverza oko Spaladium Arene</s>

<s>Iako su gradovi domaćini i dvorane potvrđeni i odobreni još tokom 2014. godine, kada je EHF odlučivao o domaćinstvu turnira, početkom 2017. godine pojavila su se prva nagađanja kako bi splitska Spaladium Arena mogla ostati bez domaćinstva.</s><s>Spaladium Arena jedina je od svih dvorana koja još uvijek nije u potpunosti dovršena (istočna fasada stoji nedovršena još od 2009. godine), a pojavili su se i problemi oko financijskog dogovora između grada Splita i HRS-a, odnosno tvrtke koja upravlja arenom.</s><s>Inicijalno se, u ovom periodu, kao zamjena spominjao Zadar.</s>

<s>Inicijalni problemi bili su se stišali, sve do studenog iste godine, kada se pojavila priča da su pregovori u novim problemima zbog odbijanja nove gradske uprave da uplati potrebnu količinu novca za organizaciju turnira.</s><s>Ovoga se puta kao alternativa pojavio Osijek, s tim da je velik problem predstavljala i činjenica da su gotovo sve karte za utakmice u Splitu već bile rasprodane.</s><s>Par dana kasnije, HRS je privremeno obustavio prodaju preostalih ulaznica dok se ne postigne dogovor s gradom.</s><s>Nakon nekoliko dodatnih dana pregovora, HRS je 24. studenog 2017. godine objavio kako je konačno potpisan ugovor s gradom Splitom, što je, unatoč višemjesečnoj kontroverzi, omogućilo održavanje turnira u tom gradu.</s>

<s>Slovenske pritužbe na suđenje</s>

<s>Nakon utakmice s Makedonijom u prvom kolu prvog kruga natjecanja, slovenski izbornik Veselin Vujović požalio se na suđenje, za koje je smatrao da je išlo na štetu njegove reprezentacije i doprinijelo makedonskoj pobjedi (25:24); Slovenija je na toj utakmici imala čak 11 isključenja, uključujući i jedan crveni karton.</s><s>Ipak, najkontroverzniji trenutak dogodio se na sljedećoj utakmici, onoj protiv reprezentacije Njemačke.</s>

<s>Naime, sedam sekundi prije kraja utakmice, Slovenija postiže gol za minimalno vodstvo.</s><s>Suci Mažeika i Gatelis iz Litve ne zaustavljaju vrijeme tako da njemački golman, Silvio Heinevetter, brzo dodaje loptu na centar kako bi Nijemci u tri preostale sekunde pokušali nešto napraviti.</s><s>Međutim, njemački igrač Paul Drux ne uspijeva izvesti centar jer ispred njega stoji slovenski pivot, Blaž Blagotinšek, koji ometa izvođenje.</s><s>Preostale tri sekunde ističu i oglašava se sirena za kraj utakmice, međutim njemački igrači tada vrše pritisak na suce i ovi odlaze provjeriti video snimku kako bi utvrdili što se dogodilo.</s><s>Nakon desetak minuta pregledavanja snimke, suci se vraćaju na teren, dodjeljuju Blagotinšeku crveni karton i dosuđuju sedmerac za Njemačku, kojeg Tobias Reichmann uspješno realizira; utakmica je tako završila rezultatom 25:25.</s><s>Naime, ispostavilo se kako je Blagotinšek u trenutku izvođenja centra stajao preblizu Druxu i tako ometao nastavak igre, što se prema pravilniku, ako se dogodi u posljednjih 30 sekundi utakmice, kažnjava s direktnim crvenim kartonom i sedmercem.</s>

<s>Slovenski izbornik nanovo je bio bijesan zbog suđenja, otišavši čak toliko daleko da je ustvrdio da rukomet "vode debili".</s><s>Vujović je tokom utakmice, kada su suci dosudili sporni sedmerac, osobno stao na gol kako bi ga branio, zbog čega je u njemačkim medijima nazvan "Balkan Vulkan"; naravno, Vujović je ubrzo uklonjen s terena kako bi se sedmerac neometano izveo.</s><s>Nedugo nakon utakmice i optužbi za favoriziranje "velike" Njemačke u odnosu na "malu" Sloveniju, Disciplinska komisija EHF-a objavila je kako je 25:25 službeni i konačni rezultat utakmice.</s><s>Slovenija je iskoristila svoje pravo žalbe, međutim ista je odbijena, uz objašnjenje da je sudačka odluka temeljena na opservaciji činjeničnog stanja.</s>

<s>Konačni obol cjelokupnoj kontroverzi dala je najava slovenskog saveza o možebitnom povlačenju reprezentacije s turnira prije posljednje utakmice s Crnom Gorom.</s><s>Nakon par dana neizvjesnosti i sastanka vodstva Rukometnog saveza Slovenije, predstavnici istog su objavili kako će Slovenija ipak ostati na prvenstvu "zbog sporta, navijača i cijelog natjecanja".</s><s>Slovenija je na koncu uvjerljivo porazila Crnu Goru u svojoj posljednjoj utakmici i prošla u drugi krug natjecanja.</s>

<s>Incident s Linom Červarom</s>

<s>Tokom utakmice prvog kola druge faze protiv Bjelorusije, izbornik Hrvatske, Lino Červar, pokušao je uhvatiti i povuči bjeloruskog igrača, Artura Karvackog, tokom posljednjeg napada te reprezentacije, sedam sekundi prije kraja utakmice; Hrvatska je u tim trenucima vodila s jednim golom razlike, a Bjelorusija je bila u napadu za izjednačenje.</s><s>Iako je Červar kasnije tvrdio da je sve bilo slučajno i u žaru borbe, skandinavski mediji nazvali su takvo ponašanje skandaloznim.</s><s>Na incident, kojeg suci nisu vidjeli, ukazali su Bjelorusi nakon utakmice, a nedugo zatim su danski mediji potvrdili kako EHF pokreće disciplinski postupak protiv Červara.</s>

<s>EHF je svoju odluku donio ekspresno, 19. siječnja, objavivši kako je hrvatski izbornik kažnjen s €3,000 (€1,000 uvjetno) zbog pokušaja ometanja protivničkog igrača.</s>

<s>Reference</s>

<s>Vanjske poveznice
Službena stranica</s>

<s>M2018
Rukomet u Hrvatskoj
2018</s>

